  Анжелика Тихонова корреспондент Дэбесысь 2 номеро нылпи садын Удмуртиысь тодмо крезьгурчилы Геннадий Корепанов-Камскийлы сӥзем «Шундыпиос» ёрос фестиваль ортчиз. Со сярысь ивортодэтъя «Удмуртия» агентстволэн корреспондентэзлы нылпи садысь валтӥсь визьнодась Татьяна Сунцова вераз. Туэ фестиваль 15-тӥзэ ортчиз ини но «Крезьгуро шыкысэ» нимаськиз. Отчы ёросысь 18 нылпи садъёс пӧлысь 14-ысьтыз вить ареслэсь бадӟым 107 пиналъёс пыриськизы. Татьяна Сунцовалэн кылъёсызъя, тужгес пичи нылпи садъёс гинэ вуыны ӧз быгатэ. Туэ тани быдэс ар Геннадий Михайлович Корепанов-Камскийлэн котырес лыдпусэзлы сӥзем ужрадъёс ортчытӥськом бере, милям но ужрадмы солы ик сӥземын вал. Пиналъёс солэсь кырӟанъёссэ кырӟазы, крезьгуръёсызъя эктӥзы, пичильтык быгатӥм пуктыны «Италмас» балетсэ но Татьяна Сунцова, Дэбесысь 2 номеро нылпи садысь валтӥсь визьнодасьСо сяна, нылпиослэсь визьзэс но сыназы. Крезьгурчилэн улонэз но творчествоез сярысь юанъёс сётъязы. Татьяна Сунцовалэн верамезъя, нылпи садзы «Шундыпиос» фестивалез 2004-тӥ арысен радъя ини. Со вакытэ ужъюртсы «Солнышко» нимаськиз, соин ик фестивальлы но «Шундыпиос» ним сётӥзы. Соку туж секыт вал. Вань анай-атайёс удмурт кылэз дышетонлы пумит луо вал. Со вылысь ик ми кутскимы. И котькуд аре шуркынмон толэзе милям ёросысь вань нылпи садъёсын сыӵе ужрад мынэ. Соос фестивальлэн темаезъя дасясько. Нош толэзьлэн пумаз милям сыӵе йылпумъясь ужрад луэ ини Татьяна Сунцова, Дэбесысь 2 номеро нылпи садысь валтӥсь визьнодасьВизьнодась шумпотыса пусъе, 15 ар ӵоже ужамзылэн ӟеч емышъёсыз вань ини. Куке кутским вал, пиналъёслэн костюмъёссы но ӧй на вал. Али анай-атайёс но юртто милемлы: вурыны но костюмъёсты, дасяны но соосты, пиналъёсын ӵош кылъёс но дышето, арбериос но ваё темаезъя Татьяна Сунцова, Дэбесысь 2 номеро нылпи садысь валтӥсь визьнодасьСо сяна, нылпи садын ӵем гинэ адӟытонъёс радъяло. Отчы пиналъёс анай-атайёсынызы ӵош пырисько ини.  Тодэ вайытом, 27-тӥ шуркынмонэ Якшур-Бӧдья ёросысь Мукши шоръёзо школаын удмурт кыллы но лулчеберетлы сӥзем «Питыран» II элькун фестиваль ортчоз.  Тегъёс: Дэбес нылпиос Удмуртия дӥськут ГеннадийКорепанов-Камский 100ар  